ΓΡΑΠΤΗ ΕΡΩΤΗΣΗ E-0363/00

υποβολή: Klaus-Heiner Lehne (PPE-DE) προς την Επιτροπή

(14 Φεβρουαρίου 2000)

Θέμα: Θέση της Επιτροπής της ΕΕ όσον αφορά το πρόβλημα της αναλώσεως του δικαιώματος επί του σήματος καθώς και τη νομιμότητα των παράλληλων εισαγωγών

Συνεπεία του άρθρου 7 της οδηγίας της ΕΕ για το σήμα (89/104/ΕΟΚ)(1) ισχύει το αργότερο από το 1995 στις νομοθεσίες περί σημάτων των κρατών μελών της ΕΕ ή αρχή της ευρωπαϊκής αναλώσεως αντί της εφαρμοζόμενης μέχρι τούδε σε πολλά κράτη μέλη αρχής της διεθνούς αναλώσεως στο δίκαιο των σημάτων. Έκτοτε δενφίσταται πλέον δυνατότητα παράλληλων εισαγωγών φθηνών επώνυμων εμπορευμάτων από χώρες εκτός της ΕΕ" αυτό ισχύει όλως ιδιαιτέρωςπό το φως των αποφάσεων του ΔΕΚ Silhouette και Sebago. Στην έκθεσή της με ημερομηνία 1 Δεκεμβρίου 1999 η Επιτροπή της ΕΕ συνοψίζει τα μέχρι τούδε πορίσματα της τρέχουσας συζητήσεως για μια νομοθετική μεταβολή και εξετάζει διάφορες εναλλακτικές δυνατότητες μιας πιθανής νομοθετικής μεταβολής, χωρίς ωστόσο να τάσσεταιπέρ της διατηρήσεως ή της τροποποιήσεως της ισχύουσας σήμερα αρχής της αναλώσεως. Ερωτάται κατά συνέπεια.

1. Ποιά είναι η θέση της Επιτροπής στο ζήτημα της διεθνούς αναλώσεως και της τροποποιήσεως του άρθρου 7 της οδηγίας περί σημάτων και προτίθεται, άραγε, να προτείνει στο Συμβούλιο και το Κοινοβούλιο μια νομοθετική μεταβολή;

2. Συμμερίζεται η Επιτροπή τα επιχειρήματα που προβάλλουν οιποστηρικτές της νομοθετικής μεταβολής, σύμφωνα με τα οποία η εκ νέου καθιέρωση των παράλληλων εισαγωγών μπορεί να οδηγήσει σε μείωση των τιμών καταναλωτή για ορισμένα επώνυμα προϊόντα μεταξύ 30 και 50 % και συμφωνεί βάσει των πορισμάτων της εκθέσεως n/e/r/a με την εκτίμηση ότι φαίνεται εφικτή σε ολόκληρη την ΕΕ μια εξοικονόμηση για τον καταναλωτή της τάξεως των 35 έως 40 δισ. ευρώ;

3. Πώς αξιολογεί η Επιτροπή το προβαλλόμενο σήμερα από τη βιομηχανία σημάτων επιχείρημα, σύμφωνα με το οποίο οι μελλοντικές παράλληλες εισαγωγές θα οδηγούσαν σε πολλαπλασιασμό των κρουσμάτων πειρατείας προϊόντων; Διαθέτει η Επιτροπή στοιχεία, πέραν όσων εκθέτει στην έκθεσή της της 1ης Δεκεμβρίου 1999, ότι σε ευρωπαϊκό επίπεδο τα κρούσματα πειρατείας προϊόντων έχουν μειωθεί καταδήλως από τότε που απαγορεύθηκαν οι παράλληλες εισαγωγές το έτος 1995 ή μήπως διαθέτει στοιχεία σύμφωνα με τα οποία τα εν λόγω κρούσματα έχουν έκτοτε αυξηθεί;

4. Πώς αξιολογεί η Επιτροπή την άποψη της βιομηχανίας σημάτων, σύμφωνα με την οποία η καθιέρωση στο μέλλον παραλλήλων εισαγωγών θα είχε ως συνέπεια τη μεταφορά θέσεων εργασίας από την ΕΕ σε τρίτες χώρες; Θεωρεί η Επιτροπή πολύ περισσότερο πιθανό με βάση την αξιολόγηση των στοιχείων που διαθέτει ότι το ισχύον σήμερα νομικό καθεστώς δημιουργεί κίνητρο για τη μεταφορά παραγωγικών μονάδων εκτός ΕΕ με αποτέλεσμα την απώλεια θέσεων εργασίας στην ΕΕ;

(1) ΕΕ L 40 της 11.2.1989, σελ. 1.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-0362/00 και E-0363/00

(7 Απριλίου 2000)

Η συζήτηση σχετικά με την ανάλωση του δικαιώματος συνεχίζεται με βάση ένα έγγραφο εργασίας τωνπηρεσιών της Επιτροπής, στο οποίο εξετάζονται ορισμένα βασικά θέματα τα οποίαποβλήθηκαν στο Συμβούλιο και στο Κοινοβούλιο. Υπό το φως αυτών των συζητήσεων και όλων των άλλων σχετικών παραγόντων, η Επιτροπή θα καθορίσει τη θέση της σχετικά με το ερώτημα της ανάλωσης των δικαιωμάτων που παρέχονται από τα εμπορικά σήματα, μόλις τούτο καταστεί κατάλληλο και εφικτό.

Το αξιότιμο μέλος έθεσε ένα ενδιαφέρον και σημαντικό ερώτημα που αφορά τον πιθανό αντίκτυπο του ηλεκτρονικού εμπορίου στο θέμα της ανάλωσης. Το ερώτημα αυτό βρίσκεταιπό εξέταση από την Επιτροπή και αποτελεί αντικείμενο προτεραιότητας. Η κατάσταση που αφορά το παράλληλο εμπόριο στην Κοινότητα εξαρτάται από το αποτέλεσμα τωνπό εξέλιξη συζητήσεων σχετικά με την ανάλωση. Εάν η πιθανή αλλαγή του σχετικού με την ανάλωση καθεστώτος δεν επιλύσει το ενλόγω θέμα, η Επιτροπή ίσως πρέπει να εξετάσει την ανάγκη λήψης άλλων μέτρων.

Η Επιτροπή είναι ικανοποιημένη από τη μελέτη για τους εθνικούς εταίρους οικονομικών ερευνών (μελέτη NERA) και χρησιμοποιεί την ενλόγω μελέτη ως βάση για τις σχετικές με την ανάλωση εργασίες. Δενπάρχει, τουλάχιστον προς το παρόν, καμία άμεση ανάγκη για την εκτέλεση περαιτέρω μελετών. Στο έγγραφο τωνπηρεσιών της Επιτροπής αναφέρονται διάφορες εναλλακτικές δυνατότητες για την αλλαγή του σημερινού καθεστώτος σχετικά με την ανάλωση. Μια από τις ενλόγω δυνατότητες είναι να τεθεί το ερώτημα αυτό σε διμερές ή πολυμερές επίπεδο με τρίτες χώρες. Όταν η Επιτροπή θα καθορίσει τη θέση της σχετικά με το θέμα της ανάλωσης, θα εξεταστεί και το εάν το ενλόγω θέμα θα τεθεί επίσης στις μελλοντικές διαπραγματεύσεις του Παγκόσμιου Οργανισμού Εμπορίου (ΠΟΕ).

Η Επιτροπή θα λάβει θέση σχετικά με τη διεθνή ανάλωση μετά την ολοκλήρωση τωνπό εξέλιξη συζητήσεων. Είναι, κατά συνέπεια, πρόωρο να αντιδράσουμε στην ερώτηση του αξιότιμου μέλους. Όσον αφορά την αναφορά του αξιότιμου μέλους στην εκ νέου θέσπιση των παράλληλων εισαγωγών, η Επιτροπή θα ήθελε να τονίσει ότι το θέμα δεν είναι στην πραγματικότητα η εκ νέου θέσπιση του παράλληλου εμπορίου. Οι συζητήσεις αφορούν το ερώτημα της ανάλωσης των δικαιωμάτων που παρέχονται από τα εμπορικά σήματα. Πολλοί άλλοι παράγοντες έχουν αντίκτυπο στις παράλληλες εισαγωγές, όπως είναι οι εισαγωγικοί δασμοί, οι εισαγωγικές ποσοστώσεις και οι κάθετες σχέσεις. Οπολογισμός των πιθανών επιπτώσεων στις τιμές καταναλωτών που παρουσίασε το αξιότιμο μέλος δενποστηρίζεται από τις πληροφορίες που παρέχονται στη μελέτη NERA.

Η Επιτροπή θεωρεί ότι το φαινόμενο της παραποίησης / απομίμησης και της πειρατείας αποτελεί σοβαρό πρόβλημα. Πρέπει να αναλυθούν προσεκτικά οι πιθανές επιπτώσεις που μπορούν να έχουν τα σχετικά με την ανάλωση καθεστώτα στο πρόβλημα αυτό. Η Επιτροπή δεν έχει λάβει μέχρι στιγμής οποιαδήποτε πληροφορία σχετικά με τον πιθανό αντίκτυπο που μπορεί να έχει μια απαγόρευση των παράλληλων εισαγωγών. Εξακολουθεί να εξετάζεται το ερώτημα του πιθανού αντίκτυπου που μπορεί να έχει στην απασχόληση μια αλλαγή του καθεστώτος ανάλωσης και είναι πολύ πρόωρη η εξαγωγή οποιουδήποτε συμπεράσματος από την ενλόγω εξέταση.